Anders Baasmo

Anders Baasmo (født Anders Baasmo Christiansen; 1976) er en norsk skuespiller fra Furnes. Han fikk sitt gjennombrudd med en rolle i den norske filmen Buddy, som han også vant en Amanda-pris for.

 Biografi 
miniatyr|Her som kongen i Spelet om Heilag Olav 2007, sammen med Eir Inderhaug som Gudrun.
Baasmo er utdannet ved Statens Teaterhøgskole 1997-2000 og startet sin skuespillerkarriere på Trøndelag Teater våren 2000. Hans første rolle var som studenten Trofimov i Anton Tsjekhovs Kirsebærhaven. Deretter tolket han hele sju roller i Peer Gynt, før han agerte Mozart i Peter Shaffers Amadeus, som han også mottok Teatrets Venners kunstneriske pris for. Forestillingen vant i 2001 Heddaprisen for Landets beste forestilling. Han har siden 2002 jobbet ved Det Norske Teatret. Der har han blant annet hatt roller i stykker som Andejakt av Aleksandr Vampilov og Seie-Seiarens song av Daniel Danis. I 2002 mottok han Adresseavisens pris for årets scenegjennombrudd.

I 2003 spilte han kongen i det tradisjonsrike Spelet om Heilag Olav på Stiklestad. Senere i 2003 overtok han hovedrollen som Petter Dass i Herr Petters Lovsang, etter en ukes lynlesing etter at Bjørn Sundquist ble syk. I 2007 var han å se i hovedrollen i Riksteatrets oppsetning av Hamlet, en rolletolkning som ble belønnet med Heddaprisen i 2008, samt at han igjen hadde hovedrollen i Herr Petters Lovsang under Nordland Musikkfestuke.

Med Heddaprisen ble han den første som har vunnet alle de tre store skuespillerprisene i Norge, Heddaprisen, Amandaprisen og Gullruten.

Han filmdebuterte i 2002 Stefan Faldbakkens kortfilm Anolit. Året etter hadde han en sentral rolle i den kjente spillefilmen Buddy, en rolle som gav ham en Amandapris. I 2006 spilte han hovedrollen som Henrik Ibsen i NRKs storsatsing En udødelig mann. For rollen fikk han Gullruten 2007 i klassen beste mannlige skuespiller. I 2008 var han å se i en birolle i den svensk-norske filmen Arn – Tempelridderen. Baasmo spilte også rollen som Jomar i filmen Nord som hadde premiere i februar 2009. Dette var hans første hovedrolle på film, og han høstet tildels glitrende kritkker for innsatsen, også i utlandet.  I 2010 spilte han rollefiguren Benedict i den TV 2-sendte serien Dag, en rolle som han fikk Gullrute-pris for i klassen beste mannlige skuespiller under Gullruten 2011 og Gullruten 2012. Videre spilte han rollefiguren James i Riksteatrets suksessoppsetning Lang dags ferd mot natt, som han også ble nominert til Heddaprisen for.

I 2011 spilte han i dramaserien Koselig med peis på NRK; også for denne rollen ble han Gullruten-nominert i kategorien beste mannlige skuespiller. Høsten samme år dukket han opp igjen som Benedict i sesong 2 av Dag.

I 2012 hadde spillefilmen om Kon-Tiki-ekspedisjonen premiere; i denne filmen spilte Baasmo rollen som Herman Watzinger til gode anmeldelser. Etterkommere av Watzinger kritiserte imidlertid filmskaperne for at personligheten til Baasmos rollefigur avvek betydelig fra personligheten til den virkelige Watzinger. Høsten 2012 stod Baasmo på scenen på Folketeatret i Oslo som sir Robin i musikalen Spamalot, som var basert på filmen Monty Python og ridderne av det runde bord. Baasmo fikk meget gode kritikker for rollen, blant annet fra opphavsmannen Eric Idle.

I 2013 hadde han tittelrollen i Anton Tsjekhovs Onkel Vanja på Nationaltheatret, i en oppsetning regissert av Liv Ullmann. Han spilte også i musikalen Annie på Folketeatret til gode kritikker. Som filmskuespiller hadde han en av hovedrollene i filmen Børning, som hadde kinopremiere i august 2014. Senere spilte han samme rollefigur i oppfølgerne Børning 2 (2016) og Børning 3 (2020).

I 2018 spilte Anders Baasmo den ene hovedrollen i den norske TV-serien En natt. For den rollen ble han nominert til beste mannlige skuespiller foran Gullruten 2018.

 Utmerkelser/priser 

 Priser for rolleprestasjoner 
+ÅrPrisutdelingKategoriResultatTittelRef.2002Adresseavisens pris for årets scenegjennombruddTildelt2004Amandaprisen 2004Beste mannlige hovedrolleVantBuddy2007Gullruten 2007Beste mannlige skuespillerVantEn udødelig mann2008HeddaprisenBeste mannlige hovedrolleVantHamlet2010Kanonprisen 2009Beste mannlige hovedrolleVantNord2010Filmfestivalen i BerlinShooting starUtnevnt2011Gullruten 2011Beste mannlige hovedrolleVantDag2012Gullruten 2012Beste mannlige hovedrolleVantDag2013Kanonprisen 2012Beste birolleNominertFuck up2013Gullruten 2013Beste mannlige hovedrolleNominertDag2015Amandaprisen 2015Beste mannlige birolleNominertKaptein Sabeltann og skatten i Lama Rama2016Hamarprisen2016Gullruten 2016Beste mannlige hovedrolleNominertDag2016Amandaprisen 2016Beste mannlige hovedrolleVantWelcome to Norway2017Amandaprisen 2017Beste mannlige skuespillerNominertHoggeren2017Amandaprisen 2017Beste mannlige birolleNominertKongens nei2018Gullruten 2018Beste mannlige hovedrolleNominertEn natt2021Haugesund Walk of FameUtnevnt 2024 Gullruten 2024 Beste skuespiller birolle drama Vant Makta 

 Andre priser og utmerkelser 

 2025: Wenche Foss' ærespris

 Annet 
På midten av 1990-årene var han med i antirasismebevegelsen «Brumunddal på nye veier». Bevegelsen ble startet etter at Arne Myrdals «Norge Mot Innvandring» hadde møter i Brumunddal i 1991.

Siden 1999 har han vært den norske stemmen til Mikke Mus.

I 2001 spilte han Jørgen Tesman i NRK Radioteatrets versjon av Hedda Gabler.

I 2004 la Baasmo på seg flere kilo for å kunne spille hovedrollen i filmatiseringen av Morten Tyldums Fatso. Filmen ble imidlertid utsatt, og Baasmo hadde lagt på seg forgjeves. Han uttalte at det ikke ville bli aktuelt for ham å legge på seg så mye igjen, hvis filmen på et senere tidspunkt skulle produseres. Det ble høsten 2007 kjent at hovedrollen gikk til Nils Jørgen Kaalstad, og filmen hadde premiere i 2008.

Baasmo er en svoren fan av Hamarkameratenes herrefotballag, og i 2005 var han med i dokumentarfilmen Viktigere enn fotball som fulgte Ham-Kam gjennom en hel sesong. Filmen ble vist på TV 2 den 14. februar 2005. Baasmos rollefigur i filmen Buddy var også Ham-Kamtilhenger.

Baasmo har også satt opp storbandkonserter i Hamar under navnet Andy Puma and the Big Band loonies, sammen med kjente gjestevokalister.

 Filmografi (TV og film) 
 År  Tittel  Rolle  Merknad   Makta  Odvar Nordli  TV-serie   Dancing Queen  Ove  Spillefilm   Munch  Rolf Stenersen  Spillefilm   Folk og røvere i Kardemomme by  Politimester Bastian, stemme  Animasjonsfilm   Olsenbanden – Siste skrik!  Egon Olsen  Spillefilm   Jentetur   Spillefilm   Nordsjøen  Ronny  Spillefilm   Dragevokterens jul  Tim  Spillefilm   Børning 3  Roy  Spillefilm -  Exit  Pål Bugge Krøvel  TV-serie, 3 sesonger   Blindsone  Anders  Spillefilm   Norske byggeklosser  Jens  Spillefilm   En natt  Jonas  TV-serie   Hoggeren  Anders  Spillefilm   Snekker Andersen og Julenissen  Julenissen  Spillefilm   Børning 2  Roy  Spillefilm   Kongens nei  Kronprins Olav  Spillefilm   Beyond Sleep  Mikkelsen  Spillefilm   Welcome to Norway  Primus  Spillefilm   Hevn  Bimbo  Spillefilm   Villmark 2  Ole  Skrekkfilm   Staying Alive  Håkon  Spillefilm   Kaptein Sabeltann og skatten i Lama Rama  Kong Rufus  Spillefilm   Børning  Roy  Spillefilm   Frost  Hans, norsk stemme  Animasjonsfilm   Jag etter vind  Lundgren  Spillefilm   De tøffeste gutta  Lærer  Spillefilm   Reisen til julestjernen  Kongen  Spillefilm   Kon-Tiki  Herman Watzinger  Spillefilm   Fuck Up  Rasmussen  Spillefilm   Koselig med peis  Georg  TV-serie -  Dag  Benedict  TV-serie, 4 sesonger   En ganske snill mann  Skraphandler  Spillefilm   Bestevenner Kjøpesenternisse  Spillefilm   Vegas  Thorstein  Spillefilm   Nord  Jomar  Spillefilm   Arn – Riket ved veiens ende  Harald  Spillefilm   Arn – Tempelridderen  Harald  Spillefilm   Mars & Venus  Erik  Spillefilm   Tommy  Arild  Kortfilm   En udødelig mann  Henrik Ibsen  Norsk miniserie   Pusur 2  Jon Arbuckle, norsk stemme  Animasjonsfilm   Ran  Anders  Norsk miniserie   37 1/2  Jarle  Spillefilm   Iver  Badevakt  Spillefilm   Buddy  Stig Inge  Spillefilm   Kaptein Sabeltann og jakten på den magiske diamant  Maga Kahn Spillefilm/forestilling   Anolit  Tore  Kortfilm   Kaptein Sabeltann og den forheksede øya  Piodor  Spillefilm/forestilling

 Referanser 

 Eksterne lenker 



  Anders Baasmo hos Filmweb
  Anders Baasmo hos Snurrfilm.no

Kategori:Norske skuespillere
Kategori:Skuespillere ved Det Norske Teatret
Kategori:Skuespillere ved Trøndelag Teater
Kategori:Vinnere av Gullruten for beste skuespiller
Kategori:Amanda for beste mannlige hovedrolle
Kategori:Vinnere av Heddaprisen
Kategori:Vinnere av Kanonprisen
Kategori:Vinnere av Gullruten for beste birolle‎
Kategori:Mottakere av Hamarprisen
Kategori:Personer fra Hamar kommune